ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**--- ------------------- 2019 թվականի N - Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ մասին և 23-րդ հոդվածի 3-րդ մասին համապատասխան` Հայաստանի Հանրապետության կառավարությունը ***որոշում է***.

1. Կարեն Դեմիրճյանի անվան մարզահամերգային համալիրի տարածքում Կարեն Դեմիրճյանի արձանի նախագծային աշխատանքների իրականացման նպատակով Երևան համայնքին սուբվենցիա տրամադրելու համար Հայաստանի Հանրապետության տարածքային կառավարման և ենթակառուցվածքների նախարարությանը Հայաստանի Հանրապետության կառավարության պահուստային ֆոնդի հաշվին 2019 թվականի ինն ամսում հատկացնել 3,281.0 հազար դրամ (բյուջետային ծախսերի տնտեսագիտական դասակարգման «Կապիտալ սուբվենցիաներ համայնքներին» հոդվածով):
2. Հայաստանի Հանրապետության 2019 թվականի պետական բյուջեի մասին Հայաստանի Հանրապետության օրենքի N 1 հավելվածում կատարել վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N N 3, 4, 5, 11 և 11.1 հավելվածներում կատարել **փոփոխություններ** ու լրացումներ` համաձայն NN 1, 2, 3, 4 և 5 հավելվածների:
3. Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N 9 հավելվածում բյուջետային ծախսերի գործառական դասակարգման 08 բաժնի 02 խմբում 05 դասի «1168. Արվեստների ծրագիր» ծրագրի «11003. Թատերական ներկայացումներ» միջոցառման տողից հետո լրացնել տողեր հետևյալ բովանդակությամբ.

|  |  |  |  |  |  |  |  |
| --- | --- | --- | --- | --- | --- | --- | --- |
| « |   |   | **07** |   |   |  **Հուշարձանների և մշակութային արժեքների վերականգնում և պահպանում** |  |
|  |   |   |   |  1075 |   |  Մշակութային ժառանգության ծրագիր |  |
|  |   |   |   |   | 21002 | Հայաստանի Հանրապետությունում պետական և հասարակական նշանավոր գործիչներին նվիրված հուշարձանների իրականացում | »: |

1. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. **Ընթացիկ իրավիճակը և իրավական ակտի ընդունման անհրաժեշտությունը.**

Նախագծի ընդունումը պայմանավորված է Կարեն Դեմիրճյանի անվան մարզահամերգային համալիրի տարածքում Կարեն Դեմիրճյանի արձանի նախագծային աշխատանքների իրականացման անհրաժեշտությամբ:

1. **Առաջարկվող կարգավորման բնույթը.**

Նախագծով նախատեսվում է Կարեն Դեմիրճյանի անվան մարզահամերգային համալիրի տարածքում Կարեն Դեմիրճյանի արձանի նախագծային աշխատանքների իրականացման նպատակով Երևան համայնքին տրամադրել 3,281.0 հազ. դրամ:

1. **Նախագծի մշակման գործընթացում ներգրավված ինստիտուտները, անձիք և նրանց դիրքորոշումները.**

 Նախագիծը մշակվել է Հայաստանի Հանրապետության տարածքային կառավարման և զարգացման նախարարության կողմից:

1. **Ակնկալվող արդյունքը.**

Նախագծի ընդունմամբ ակնկալվում է ձեռք բերել Կարեն Դեմիրճյանի արձանի նախագծանախահաշվային փաստաթղթերը:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈւՆՄԱՆ ԿԱՊԱԿՑՈւԹՅԱՄԲ ՊԵՏԱԿԱՆ ԲՅՈւՋԵՈւՄ ԾԱԽՍԵՐԻ ԵՎ ԵԿԱՄՈւՏՆԵՐԻ ՓՈՓՈԽՈւԹՅԱՆ ՄԱՍԻՆ**

Հայաստանի Հանրապետության կառավարության որոշման նախագծի ընդունման կապակցությամբ պետական բյուջեում ծախսերի և եկամուտների փոփոխություններ չեն առաջանում:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՊԱԿՑՈՒԹՅԱՆ ՄԱՍԻՆ**

**Այլ իրավական ակտերում փոփոխությունների և/կամ լրացումների անհրաժեշտությունը**

Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ԱՄՓՈՓԱԹԵՐԹ**

|  |  |  |  |
| --- | --- | --- | --- |
| ***Առարկության, առաջարկության հեղինակը¸******գրության ստացման ամսաթիվը, գրության համարը*** | ***Առարկության, առաջարկության բովանդակությունը*** | ***Եզրակացություն*** | ***Կատարված փոփոխությունները*** |
| ՀՀ արդարադատության նախարարություն | 1. Նախագծի վերնագրում «Գումար հատկացնելու» բառերից առաջ անհրաժեշտ է լրացնել «Հայաստանի Հանրապետության տարածքային կառավարման և ենթակառուցվածքների նախարարությանը» բառերը՝ նկատի ունենալով նախագծի 1-ին կետի պահանջները: Սույն դիտողությունը բխում է «Նորմատիվ իրավական ակտերի մասին» Հայաստանի Հանրապետության օրենքի 12-րդ հոդվածի պահանջներից:2. Նախագծի 1-ին կետում «զարգացման նա­խա­րա­րու­թյանը» բառերն անհրաժեշտ է փոխա­րի­նել «են­թա­կա­ռուցվածքների նախարարությանը» բա­ռե­րով՝ նկա­տի ունենալով «Կառավարության կառուց­ված­քի և գոր­ծու­նեության մասին» ՀՀ օրենքի պահանջները:3. Նախագծի 3-րդ կետում «ավելացնել» բառն անհրա­ժեշտ է փոխարինել «լրացնել» բառով՝ նկատի ունե­­նալով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի պահանջները:4. Նախագիծն անհրաժեշտ է համաձայնեցնել ՀՀ ֆինանսների նախարարության հետ: | 1. Ընդունվել է:2. Ընդունվել է:3. Ընդունվել է:4. Ընդունվել է: | Կատարվել է համապատասխան փոփոխություն:Կատարվել է համապատասխան փոփոխություն:Կատարվել է համապատասխան փոփոխություն: |
| ՀՀ կրթության˒ գիտության˒ մշակույթի և սպորտի նախարարություն | Դիտողություններ և առաջարկություններ չունի | Ընդունվել է ի գիտություն: |  |
| Քաղաքաշինության կոմիտե | Դիտողություններ և առաջարկություններ չունի | Ընդունվել է ի գիտություն: |  |
| Ֆինանսների նախարարություն | 1. Կարեն Դեմիրճյանի անվան մարզահամերգային համալիրի տարածքում Կարեն Դեմիրճյանի արձանի պատրաստման աշխատանքների նախագծային փաս­տաթղթերի ձեռքբերման համար ՀՀ 2019 թվականի պետական բյուջեով նախա­տեսված ՀՀ կառավա­րության պահուստային ֆոնդից 3,281.0 հազար դրամի հատկացման առաջար­կությունը ներկայացված չէ ՀՀ կառավարության 27.12.2018թ-ի N 1515-Ն որոշման 4-րդ կետի 9-րդ ենթակետի «բ» պար­բե­րությամբ սահմանված հանձնա­րա­րա­կանին համապատասխան:2. Նախագծի ֆինանսական գնահատականի համար հիմք է հանդիսացել քանդակագործի կողմից կազմված հուշարձանի կառուցման և տեղադրման աշխատանքների նախահաշիվը, որի համաձայն աշխատանք­ների ֆինանսական գնահատականը կազմում է 54,237.5 հազար դրամ: Այդ կապակցությամբ հայտնում ենք, որ բացակայում են նախահաշվի ֆինանսական գնահատականի ձևավորման համար հիմք հանդիսացող՝ աշխատանքների, ապրանքների և ծառայությունների ֆինանսական գնահատականների, ՀՀ օրենսդրությանը համա­պա­տաս­խան կազմված հաշվարկային հիմնավորումները: Այս կապակցությամբ կարևորում ենք ոլորտը համակարգող պետական կառավարման մարմնի՝ ՀՀ քաղաքաշինության կոմիտեի դիրքորոշումը:3. Առաջարկում ենք միջոցառումը դիտարկել ՀՀ պետական բյուջեում արդեն իսկ գոյություն ունեցող՝ «1075» ծրագրի «21001» միջոցառման կամ մեկ այլ համանման՝ արդեն գոյություն ունեցող միջոցառման ներքո, այլ ոչ թե դիտարկել որպես առանձին միջոցառում՝ «Հայաստանի Հանրապետությունում պետական և հասարակական նշանավոր գործիչներին նվիրված հուշարձանների իրականացում» բովանդակությամբ, որի ձևակերպումը այնքան էլ պարզ չէ միջոցառումը բնութագրելու համար։4. Նպատակահարմար ենք գտնում, որ միջոցառումն իրականացվի ոչ թե ՀՀ տարած­քային կառավարման և ենթակառուցվածքների նախարարության, այլ «1075» ծրագիրն իրակա­նացնող ԲԳԿ-ի միջոցով՝ բյուջետային ծախսերի տնտեսագիտական դասակարգման «Նախագծահետազոտական ծախսեր» հոդվածով։Հաշվի առնելով վերոգրյալը առաջարկում ենք, Նախագիծը խմբագրել։5. Միաժամանակ առաջարկում ենք քննարկել արձանի նախագծային ու շինարա­րական աշխա­տանքների ֆինանսավորումը այլ միջոցների հաշվին դիտարկելու հնարա­վորության հարցը, նկատի ունենալով, որ ՀՀ կառավարության 31.08.1999թ-ի «Հայաստանի Հանրապետու­թյու­նում պետական և հասարակական նշանավոր գործիչներին նվիրված հուշար­ձանների իրականացման կարգը հաստատելու մասին» N 551 որոշման 3-րդ կետի համաձայն հուշար­ձանի (վեհարձան, կոթող, անդրի, կիսանդրի, հուշաքար, հուշատախտակ) նախագծային ու շինարարական աշխատանքների ֆինան­սա­վորումը կարող է նաև կատարվել ինչպես համայնքների բյուջեների միջոցների հաշվին, կազմակեր­պությունների, առանձին քաղաքացիների կողմից, այնպես էլ տարբեր ֆինանսական աղբյուրների համատեղ մասնակցությամբ: | 1. Ընդունվել է ի գիտություն:2. Ներկայացվում է պարզաբանում :3. Չի ընդունվել :4. Չի ընդունվել :5. Ներկայացվում է պարզաբանում :  | 1. ՀՀ կառավարության պահուստային ֆոնդ նույն չափի գումար վերաբաշխելու հնարավորությունը այս պահին բացակայում է:2. Աշխատանքների ֆինանսական գնահատականի հիմնավորում կարող է հանդիսանալ փորձագիտական դրական եզրակացություն ունեցող նախագծանախահաշվային փաստաթղթերը, որոնց համար ՀՀ կառավարության որոշման սույն նախագծով նախատեսվում է հատկացնել գումարը:Ինչ վերաբերում է ՀՀ քաղաքաշինության կոմիտեի դիրքորոշմանը, ապա վերջինս ՀՀ կառավարության որոշման նախագծի փաթեթի վերաբերյալ դիտո­ղու­թյուն­ներ և առաջար­կու­թյուն­ներ չունի:3. Արդեն իսկ գոյություն ունեցող՝ ա) «1075» ծրագրի «21001» միջոցառման ներքո դիտարկել հնարավոր չէ, քանի որ նշված միջոցառումը վերաբերում է հուշարձանների ամրակայմանը, նորոգմանը և վերականգնմանը, իսկ ՀՀ կառավարության որոշման նախագծով գումարը հատկացվում է նոր հուշարձանի կառուցման նախագծային աշխատանքների նպատակով,բ) մեկ այլ համանման միջոցառման ներքո դիտարկել հնարավոր չէ, քանի որ «1075» ծրագրի մեջ հանրության կողմից անմիջականորեն օգտագործվող ակտիվների հետ կապված միջոցառում, բացի «21001» միջոցառումից, գոյություն չունի:Ինչ վերաբերում է միջոցառման բովանդակությանը, ապա մեր գնահատմամբ այն ձևակերպված է պարզ այնքանով, որքանով հանդիսանում է ՀՀ կառավարության 31.08.1999թ-ի N 551 որոշմամբ հաստատված կարգի անվանումը:4. Նախագծով գումարը նախատեսվում է սուբվենցիա տրամադրել Երևան համայնքին՝ արձանի նախագծային աշխատանքների իրականացման նպատակով: Այս մոտեցման կապակցությամբ ծրագիրն իրականացնող բյուջետային գլխավոր կարդագրիչի՝ ՀՀ կրթության, գիտության, մշակույթի և սպորտի նախարարության, ինչպես նաև Երևանի քաղաքապետարանի կողմից առարկություններ չեն ներկայացվել:5. Նկատի ունենալով, որ արձանի տեղադրման նախաձեռնությամբ հանդես է գալիս ՀՀ կառավարությունը և ՀՀ կառավարության 31.08.1999թ-ի N 551 որոշմամբ հաստատված կարգի 3-րդ կետում ֆինանսավորման աղբյուրներից է նաև ՀՀ պետական բյուջեն՝ նպատակահարմար է գտնվել գումարը հատկացնել ՀՀ կառավարության պահուստային ֆոնդից:  |
| Երևանի քաղաքապետարան | ՀՀ կառավարության 1999թ օգոստոսի 31-ի թիվ 551 որոշմամբ հաստատված ՀՀ-ում պետական և հասարարակական նշանավոր գործիչներին նվիրված հուշարձանների իրականացման կարգի 3-րդ կետի համաձայն՝ հուշարձանի իրականացման վերաբերյալ առաջարկությունը նախապես համաձայնեցվում է պետական և հասարարակական նշանավոր գործչի կամ նրա առաջին հերթի ժառանգների ու համապատասխան համայնքի ավագանու հետ և ՀՀ կառավարության աշխատակազմի միջոցով ներկայացվում տվյալ գործչի գործունեության ոլորտի համապատասխան պետական կառավարման հանրապետական մարմին, որը ՀՀ համապատասխան մարզպետին է ներկայացնում գործչին նվիրված հուշարձանի իրականացման վերաբերյալ առաջարկություն՝ նշելով հուշարձանի տեսակը, տեղադրման վայրը, պատվիրատուին և ֆինանսավորման աղբյուրների մասին:Շարադրվածից հետևում է, որ արձանի տեղադրման համաձայնության տրամադրման հարցը պետք է ներկայացվի Երևան քաղաքի ավագանու քննարկմանը : | Ընդունվել է ի գիտություն: |  |